**SAVJETODAVNA SLUŽBA**

**ZADARSKE ŽUPANIJE**

26.08.2016.

**Obavijest maslinarima!**

Jako nevrijeme, kiša, pa onda i rijetko pamćena orkanska bura u podvelebitskome kraju ovoga tjedna, ravna onoj sredinom srpnja, čupala je stabla, lomila grane i stresala jedre već uljem popunjene plodove maslina.

Posljedica spomenutoga nevremena je jaka posolica s druge strane velebitskoga kanala i Novigradskoga mora (Privlaka, Nin, Vrsi, Ražanac, Novigrad…).

Ne bi bilo uputno provoditi bilo kakove zaštitne mjere na tim područjima sve dok kiša ne ispere svu posolicu, jer u protivnomu može doći do snažnih kemijskih reakcija i fitotoksičnosti

(štetnosti za biljku).

Sve to nimalo nije omelo ekonomski najopasnijega štetnika masline - **maslininu muhu**

*(Bactrocera oleae) ,* koja se nakon kiše što je pala početkom ovoga tjedna (palo je širom naše županije od 10 – 35 litara po četvornomu metru) i nešto nižih temperatura, lovi na svim pozicijama u vrlo niskomu (Tinj, Lepuri, Petrčane), srednjemu (Dugi otok – Žman, Biograd n/m) i pojačanomu intenzitetu (Kožino, Starigrad – Paklenica).

Stoga podsjećamo na ranije danu preporuku vezanu uz redovite obilaske maslinika, uzorkovanje i pregled plodova, te poštivanje praga štetnosti od 5%, kada se treba provesti organizirana primjena „preventivne metode“ uporabom zatrovanih mamaca:

**SUCCESS BAIT ili BUMUNAL + DIMETOAT ili ECO TRAP VREĆICE**

Ako se pregledom uzorkovanih plodova utvrdi više od 10% aktivnih uboda (jaja + ličinke), tada je nužno provesti tzv. kurativnu metodu i izvršiti tretman „širom“ (tretirati cijeli nasad i cijelu krošnju) s jednim od dozvoljenih sredstavate na osnovu djelatne tvari deltametrina (***Decis 2,5 EC, Decis 100 EC***), dimetoata (***Rogor 40, Chromogor, Calinogor, Perfekthion***) ili  fosmeta (***Imidan 50 WG***).

Obzirom na ponovno povećanje temperatura zraka do kraja tjedna i duže (očekuju se temperature preko trideset stupnjeva, opasnost od ozbiljnijega napada ovoga štetnika je manja, ali vrijedi biti na oprezu i redovito obilaziti maslinike.

**Maslinare i dalje upućujemo na praćenje naših obavijesti, kada ćemo se oglasiti kod svake važne promjene.**

*Podaci o registriranim SZB u RH vode se u Fitosanitarnom informacijskom sustavu (FIS) dostupnom na web adresi: http://fis.mps.hr/trazilicaszb/.*

**Provedbom zaštitnih mjera nužno se pridržavati uputa proizvođača rabljenog sredstava za zaštitu bilja!**

**Upozoravamo na urednu popunu evidencijske liste rabljenih pripravaka, kao i na njihovo prikladno zbrinjavanje nakon uporabe!**

**Podsjećamo na zakonsku obvezu pregleda uređaja za primjenu pesticida (prskalice, atomizeri), jer svi uređaji za primjenu pesticida do 26.11.2016. moraju biti barem jednom pregledani.**

**Od pregleda su izuzete sve ručne prskalice, leđne prskalice na mehanički, baterijski i motorni pogon i leđni raspršivači na motorni pogon.**

Skupljanje ambalažnog otpada SZB provest će se***31.08.2016***. uNadinskom blatu u vremenu od 08:00 -10:00 sati

*Ivan Šimičević,dipl.ing.agr. E – mail: Ivan.Simicevic@savjetodavna.hr*